钦定古今图书集成/历象汇编/岁功典/第007卷 > 性理会通 > 《论四时》
## 钦定古今图书集成/历象汇编/岁功典/第007卷 > 性理会通 > 《论四时》

《朱子》曰：“天有春夏秋冬，地有金木水火，人有仁义礼
智，皆以四者相为用也。　春为感，夏为应，秋为感，冬
为应，若统论春夏为感，秋冬为应，明岁春夏又为感。”

只是一个道理界破看。以一岁言之。有春夏秋冬。

以《干》言之，有元亨利贞；以一月言之，有晦朔弦望；以
一日言之，有旦昼暮夜。　天地只是一个春气，发生
之初为春气，长得过便为夏，收敛便为秋，消缩尽便
为冬，明年复从春处起，浑然只是一个发生之气。
鲁斋许氏曰：“长生长春，如何长得？”春夏秋冬，寒暑代
谢，天之道也。如春可长，亦不足贵矣。　南北东西，是
定体相对，“春夏秋冬”是流行运用，却便相循环，一体
一用。

临川吴氏曰：“风木冬春之交，北东之维，艮震也；君火
春夏之交，东南之维，震巽也；相火正夏之时，正南之
方，离也；湿土夏秋之交，南西之维，坤兑也；燥金秋冬
之交，西北之维，兑干也；寒水正冬之时，正北之方，坎
也。此主气之定布者也。地初正气，子中而丑中《震》也；
地后间气，丑中而卯中《离》也；天前间气，卯中而巳中”
《兑》也；天中正气，巳中而未中《干》《巽》也；天后间气，未中
而酉中《坎》也。地前间气，酉中而亥中《艮》也。地终正气，
亥中而子中《坤》也。此客气之加临者也。主气土居二
火之后，客气土行二火之间，终艮始艮，后天卦位也。
始震终坤，先天卦序也。世以岁气起大寒者，以协后
天终艮始艮之文，然而非也。杨子建以岁气起冬至
者，宜契先天始震终坤之义。子午岁之冬至，起燥金
而生丑中之寒水，丑未岁之冬至，起寒水而生丑中
之风木。寅申岁起风木，卯酉岁起君火，辰戌岁起湿
土，巳亥岁起相火，皆肇端于子半。六气相生，循环不
穷，岂岁岁间断于传承之际哉？然则终始乎艮者，可
以分主气所居之位，而非可以论客气所行之序也。
天地阴阳之运，往过来续，木火土金水，始终终始，如
环斯循六气相生之序也。岁气起于子中，尽于子中，
故曰“冬至子之半，天心无改移。”子午之岁，始冬至，燥
金三十日，然后禅于寒水，以至相火，日各六十者五；
而小雪以后，其日三十，复终于燥金。丑未之岁，始冬
至，寒“水三十日，然后禅于风木，以至燥金，日各六十
者五。而小雪以后，其日三十”，复终于寒水。寅申以下
皆然。如是六十年至千万年，气序相生而无间，非小
寒之末，无所于授，大寒之初，无所于承，隔越一气，不
相接续，而截自大寒为次年初气之首也。此造化之
妙，《内经》秘而未发，《启元子》阙而未言。近代杨子建昉
推而得之。